Bussjåføren besvimte og passasjerene tok rattet
Den dramatiske hendelsen utspant seg ombord på en buss i full fart i nærheten av den polske byen Kiezmark torsdag. Bildene fra bussens kamera viser at sjåføren faller om og besvimer, mens bussen går i full fart. I løpet av et sekund kommer de to kvinnelige passasjerene til og prøver å få kontroll på bussen. Situasjonen ligner dramaet i Hollywood-filmen "Speed", hvor det er en vill bussferd. Videoen viser at de to kvinnene prøver å få kontroll på bussen, mens sjåføren tilsynelatende ligger besvimt på gulvet. Etter en stund kommer en tredje passasjer til og hjelper med å stoppe bussen. Ifølge lederen av busselskapet PKS Gdansk Piotr Topolewicz forhindret kvinnene trolig en alvorlig ulykke - og livet til samtlige av de 20 passasjerene, skriver AP. Bussjåføren er uskadet, men ble sendt til sykehus for undersøkelse. Ifølge lokalt politi kolliderte bussen med en bil, men ingen ble skadet.
Se video av den elleville bussferden her.